
CU PRILEJUL BĂTĂILOR CU FLORI. 


egală Xerxe al Persiei îşi pusese un rob care în fie- 
care zi, la ora mesii, trebuiă să-i strige: ; 

— Doamne, nu uita pe atenieni! 

Regele Xerxe a fost probabil un nebun. EL a fost a- 
cela care a pus să se bată cu bice upele Helespontului, pen- 
tru că marea îndrăsnise să înghilă flota puternicului Rege. 
EL a poruncil ca apa rebelă să fie încătușată cu lanţuri, 
scutundate în fundul mării. 

Dar, totuşi, ce superbă e vorba aceasta: 

— Doamne, nu uita pe atenieni. 

In mijlocul dulcei beţii de lene orientală, la masa în- 
cărcată cu bunătăţi alese, cuvântul acesta, sever, tăios, era 
o izbire bruscă, o rechemare la asprimea realităţii, a dato- 
riei ce Regele singur își pusese: zdrobirea, îngenuncherea 
aceslui popor atenian, liber şi recalcitrant. El era glasul 
auster al conștiinţii veghetoare care alungă, iarăș şi iarăş, 
ispita plăcerii şi a uitării. 

Dar, pentru ce ne rechemăm astăzi amintirea anticu- 
lui Rege? Xerxe, e drept, a murit de mult. Nu mai trăim azi 
în Persia orientului, ci în Romînia occidentului. Ce progres, 
câtă bogăţie şi cultură! Străzile sunt pline de lume aleasă, 
îmbrăcată dapă ultima modă. Vilrinele sunt pline cu o mie 
de lucruri mari și mici, minunate produsuri ale civilizaţiei. 
Dantelele îşi desfăşură arta subtilă și complexă, pantofii 
de catilea evocă pasul discret, trezitor de fiori, pe covorul 
gros al unui interior de lux. 

Mătăsuri, bibelouri, mobile în stil modern şi sute de 
dovezi ale unui lux bogat, al unui progres matur, încărcat, 
defilează pe dinaintea ochilor. 

Şi trotuarul! Ce femei! Ce toalete! Priviţi trăsurile, 
automobilele! Mergeţi la şosea. şi veţi avea impresia con- 
vingătoare a unui popor bogat, cult, rafinat şi fericit. Eri 
a fost 'o' mare paradă militară, un mic oraş improvizat, de 
scânduri, sa ridicat din pământ fără de veste. Azi e bătaie 
cu flori. Trăsuri frumoase defilează, încărcate, cu femei 
minunate, cu fete zâmbitoare, împrăştiind pretutindeni zim- 
bete de fericire, de făgăduială, de plăcere. Profuziunea 
asta de flori, de forme diafane, de veselie, de culori rafinate 
îţi dă o senzaţie de vis, de basm care te fură și te adoarme. 

Numai când te întorci seara acasă, cu capul ameţit de 
beţia culorilor, a mirosurilor şi a formelor, îți cade în 
mână un ziar, o ediţie specială care te trezeşte la realitate: 

— „Italia a declarat război Austriei“, citeşti şi te dez- 
meticeşti,. 

Atunci te surprinzi ca asupra unui păcat, asupra unei 
crime. Ai uitat de război, de Italia, de Austria şi Transilvar 
nia, de toată frământarea asta războinică. Unde eşti Rege 
Xerxe cu sclavul tău care să ne strige: 

— Doamne nu uită pe atenieni. 

'Unde e sclavul care să ne strige şi nouă în mijlocul 
„acestei beţii de lux, de fericire imorală, de desfrâu şi rafi- 
nament : 

— Nu uitaţi pe cei ce azi mor cu gândul la voil 

Treizeci-patruzeci de ani sa trăit în țara asta așa, în 
nepăsarea grozavă, ucigătoare, pentru nevoile mari, apro- 
piate şi depărtate ale ăcestui neam. Treizeci-patruzeci de 
ani nu sa știut decât de lux, de îlori, de toalete şi de capiş- 
tea acestor lucruri, de șoseaua Kisseleff. Uriașe nevoi, in- 
terne şi externe, cereau îngrijirea, cereau studiul şi frămân- 
tarea tutulor creerilor, încordarea tuturor voinţelor şi for- 
țelor, cereau o atmosferă de seriozitate şi conștiință, dej 
hărnicie tăcută, sfântă, de pregătire înfrigurată, nebună. 
Şi în locul lor ce am văzut? Nepăsarea, indiferența uşură- 
tății frivole, absoluta dezorientare şi dulcele far niente o- 
riental. 

In timpul acesta, vecinii, toți vecinii lucrau. Bulgarii 
cuceriră sufletește Macedonia. Din nimic, din noaptea gre- 
cizării, cu ziare bulgărești, scrise la început greceşte pen- 

tru bulgarii grecomani, ei au creiat în treizeci de ani miş- 
carea bulgărească, cu sute de şcoli, cu organizaţii naţionale, 
cu bande şi incursiuni cu-sute și mii de vieţi sacrificate. 
Toată viața publică şi socială a noului stat era străbătută 
de un singur gând, de un singur scop: Macedonia. Pro- 
blema asta a stăpânit toată lumea lor sufletească. Din 
şaizeci și opt de miniștrii bulgari, mai mult de matale au 
fost originari din Macedonia. 

Politicianismul Greciei nu a împiedicat-o să se gân- 
„ dească mereu la problema naţională. Slabă şi zdruncinată, 
ea a încercat totuş războiul dela 1897 și înfrângerea a fost 
rodnică. Au fost timpuri când aproape a treia parte din 
bugetul atât de sărac al țării, se întrebuinţă pentru alimen- 
larea vieţii grecești din afară de Regat! Şi priviţi ce schim- 
bări mari au adus anfi de stăpânire ai lui Venizelos şi suc- 
cesul din 1912—1913. Poporul grecesc a crescut şi creşte 
odată cu problemele sale. Cei ce au fost în Grecia, spun că 
în loc de a-l face mai'uşuratic, succesele din urmă au făcut 
poporul grecesc mai serios. Se cunosc primejdiile viitorului 
” şi se fac cele mai neînchipuite sforțări pentru întâmpinarea 
lor. Armata e În gEugită şi desvoltată: „măslinarii“ s'au făcut 
evzoni. 

Să mai vorbim de sârbi „de unguri, de ruși? Propa- 
ganda sârbească din Bosnia e prea cunoscută. Se ştie prea 
bine cum în 1908—1909, după anexarea Bosniei, un vaiet 
de durere nebună ă mistuit poporul sârbesc întreg; se cu- 
noaște mişcarea, alimentată din Regal, care a dus la fapta 
„dela Serajevo, greşită şi explicabilă. 

Să nu mai vorbim nici de opera de maghiarizare a 
Ungariei, concepută de unguri după un plan vast, grandios, 
cu calculi de zeci de ani, de o sută de ani, urmăriţi cu te- 
nacitate din generaţie în generaţie. Și ruşii chiar, zbuciu- 
maţi de fiorul revoluţiei interne, au găsit timpul de a orga- 
niza congrese slave, de a creia o mișcare rusofilă în Galiţia, 
cu şcoli, cu internate-pepiniere de propagandă, cu ziare, cu 
deputaţi rusofili în Reichsrat, cu procese religioase în Ma- 
ramureş. Un amănunt: dacă astăzi Cernăuţul ni se con- 
testă, e pentru că el a fost sediul de acţiune al fraţilor Ghe- 
rovski, şi prin acest fapt, a ajuns, după concepția rusească 

pământ rusesc incontestabil. lată cum se câştigă, prin mun- 
că, prin sacrificiu, dreptul asupra unui pământ. 

Ce s'a făcut la noi? Am fi nedrepţi să spunem: nimic. 
Dar cât de departe e acest modest ceva, de aceea ce tre- 
buia să se facă. Afară de un singur om, a cărui superioară 
deşi izolată activitate a produs roade bogate în Ardeal, 
cine s'a mai interesat de această subjugată provincie sau 
de alta? Care boier român a renunţat la plăcerile Nisei şi 
ale Parisului pentru o şedere mai lungă la Sibiu sau la 
Cluj? Care a fost curios să cunoască la fața locului, în 
amănunțimi, nu la vreun congres cu banchete, viaţa şi or- 
ganizaţia noastră de peste munţi? 

Ni s'au închis cinci sute de şcoli în timp de cinci-şase 
ani, care stat sau particular s'a interesat de redeschiderea 
lor? Cineva în Ardeal a arătat cu calculi exacţi că cu o 
ridicolă sumă de 200.000 de coroane, şcoalele primare 
românești de acolo ar puteă fi mântuite. Adică cu a tret- 
miia parte din bugetul [ării româneşti. De sigur: numai 
pentru automobilele autorităților s'a cheltuit pe fiecare an 
mai mult decât atât în România. Dacă miniștrii, primarii 
și prefecţii ar fi renunţat să umble cu automobilul oficial, 
școalele unei provincii româneşti de trei milioane de oa- 
men: ar îi putut să fic salvate ! 


% 


Cititorii noştri să nu ne iă în nume de rău această iz- 
bucnire. Nu acuzăm aici pe nimeni personal şi -mai puţin 
pe cârmuitorii de azi ai țării. Ei formează poate primul 
guvern român care, în stârşit, are intenţiunea de a rezolvi 
în mod definitiv şi radical chestiunea națională a Transil- 
vaniei. Acestor oameni nu li se cuvine decât recunoştinţă 
şi respect. Dar câte păcate nu are trecutul și nu le vedem 
oare continuându-se şi azi nu în sânul guvernului, dar în 
sânul societății: serbări, lux, bătăi de flori, alergări de cai 
Ele constituie o grozavă lipsă de pietate faţă de suferinţele 
acelor ce mor de gloanțe pe câmpiile Galiției sau mor de 
foame în satele pustii ale Ardealului. 

Lor le strigăm, ca sclavul lui Xerxe: 

— In mijlocul florilor şi râsetelor de veselie, gândiţi-vă 
la lacrămile Ardealului ! ni Gh 


Lă 


. Pădure, 

UN GLAS DE DINCOLO 5 





Ne dăm seama de jertfele, ce le cere întregirea nea- 
mului şi oricât de mult am apreciă păstrarea valorilor şi 
adăpostirea proprielor noastre existenţe individuale—nu ne 
putem împăcă sufleteşte cu cuceriri în.bază de calcule prea 
mull diplomatice. Ne-ar fi oarecum ruşine să se înfăpiu- 
iască întregirea neamului prin împrejurări externe şi nu 
prin noi înşine. Suntem dispuşi să credem că anume îmi 
prejurări, anume situaţii diplomatice, ale căror fase ar îi 
o nenorocire naţională să le cunoască toţi nerăbdătorii şi 
toţi calculatorii—au împiedicat intrarea până azi în acţiu- 
nea întăptuitoare a idealului nostru național. 

Nu găsim însă că o durare a actualei stări de lucruri . 
ar îi în folosul moralului, ce trebuie să sălășluiască şi să 
fic întărit la baza aspirațiilor noastre. Lasă că noi credem 
că astăzi se discută chestiunea întregirii neamului pe te- 
meciuri cel puţin curioase. | 

Sc vorbeşte de salvarea şi de cucerirea Ardealului şi 
a celorlalte ținuturi românești, când în realitate chestiunea 
întregirii nu e cu nimic mai de puţină importanţă pentru 
slalul român decât pentru românii subjugați, şi asta dirt 
simplul motiv că întregirea e chestiunea neamului ro+ 
mânesc şi nu u stalului român. 

Reparlizarea jeritelor momentane să nu încurce jude- 
cata clară. Admis acest punct de vedere—după noi sin- 
gurul corect-—intrarea sau neîntrarea în acţiune a statului 
român nu mai poate îi hotărâtă numai de necesitățile sta- 
tului român; ea trebuie să fie determinată de necesităţile 
și aspiraţiile întregului neam românesc. 

Să nu se scape din vedere, că în vremea ce iipizjă 
din partidul conservator oferă spectacolul disgustător în 
aceste vremi ale bătăilor de stradă şi în vremea ce repe- 
țilele „bătăi de flori“ dela Şosea ne revoltă sufletul — fraţii 
noștri din Bucovina și din Ardeal, factori mai mult ori mai 
puţin titraţi dar în orice caz folositori neamului—mor pe 
câmpurile de războiu din Flandra și din Galiţia, iar cei de 
acasă, şi de dincolo şi d'aici slăbesc pe zi ce merge, în 
urma nesiguranței şi a trebuințelor, ce nu le pot satisface. 

Ca mâine România e.ameninţată în lipsa de normală 

pulzaţie economică să simtă războiul la fel cu populația 
statelor ce se războiesc de aproape un an. 

Azi şi ieri şi alaltăeri fraţii noştri din Ardeal şi Tico 
vima îşi cheltuiesc toate forțele pentru codrul de pâine şi 
în sufletele lor tot mai puternic se înfiripează desnădejdea 
şi neîncrederea în puterea practică a dragostii de neam. 

Şi neajunsurile din Statul român şi perderile şi sior- 
țările din Ardeal—slăbesc neamul întreg, pe care dorim 
să-l vedem în o Românie mare. 

“Aşa fiind nu ne putem împăcă cu o Românie mare 
făcută -ori măcar încercată târziu, când şi aici şi dincolo 
vom avea numai istoviţi şi numai desrădăcinațţi. 

Da, e nevoie de cuminţenie în diplomație, ne bucu- 
“răm de păstrarea prestigiului statului român—dar n'o să 
ne poată convinge nimic, că după toate câte. sau întâm- 
plat—s'ar putea admite ca intrarea ori amânarea intrării 
în acţiune ar mai fi chestiunea unei grupări de politiciani 
ori chiar numai a statului român. 

Acţiunea României e azi chestiunea neamului întreg 
şi în temeiul dragostii față de neamul românesc, aşteptăm 
şi vă rugăm să îngăduiţi vitezei armate române să între 
în acțiune fără amânare. 

Asta o dorim în numele demnităţii statului român şi în 
temeiul dragostii față de neam, care nu mai permite dura- 
rea obrazniciilor străinilor şi inconştienţei celor răi şi vân- 
duţi di'aici... 

Y.C.0.* 


CÂNTEC POPULAR 





Mândriţă, dragă mândriță, 
Nu mai ieși la portiță, 
Vilă-te spre miază-noapte 
C'acolo-i crâncenă moarte. 
Pier voinicii mii şi sute 
De șrapnele nevăzute, 
Par'că ceru-i înfocat 

De jale şi de bănat 

După morții ce-or picat. 

UNU CU „DISTINCŢIE“ 





Citesc în gazete că, printre mulţi alții din neamul 
lui, a fost decorat şi Savu Ion din Stupinile Braşovului cu 
Crucea de argint pentru purtarea-i vitejească în faţa duş- 
manului. Nimic extraordinar. Azi o cruce pe pieptul tânăr 
a] viteazului, mâine o cruce la capul lui şi al tovarășilor 
lui cari au luptat cu eroism supraomenesc subi vraja 
minciunei bine ticluite că, alături de ei, la aripa stângă, 
luptă şi „curcanii“ împotriva aceluiaș dușman. 

Căci un lucru trebuie să se ştie: Dacă regimeniele ro- 
mâneşti au luptat cu atâta uimitor dispreţ de moarte împo- 
triva Ruşilor, aceasta au făcut-o în credința că luptă îra 
primul rând pentru România. Au luplat ca să răzbune in- 
vazia, despre care şefii lor le spuneau că au făcut-o în Mol- 
dova. Au luptat, ca să sfărâme rândurile rusești şi să se 
întâlnească cu fraţii lor Români, despre cari li se spunea 
că, alungând pe Ruși, vin înspre dânşii. Steagul românesc, 
care le cra îngăduit să-l poarte, făcea ca această minciună 
să afle crezământ în sufletele curate ale sărmanilor neno- 
rociţi. Poate că şi azi aceiaş minciună îi duce vijelioşi pe 
câmpul blestemat al Galiției, care a răsărit în doinele noas- 
tre ca un calvar într'o nouă evanghelie a pătimirei. 

Crucea primită de Savu Ion mi-a adus aminte de o 
scenă, pe care n'o voi uită niciodată. Citeam pe coridorul 
prefecturei din Braşov lista primilor căzuţi, listă care în- 
cepeă cu dulcele nume de Abrudean Ion. In jurul me4 
căci-era într'o Vineri, se grămădiseră o mulțime de femei 
şi bătrâni, interesându-se de ai lor. Şi ochii li se luminau 
ca de un semn ceresc, văzând că nu sunt printre cei că- 
zuţi. Terminasem de citit lista şi discutam cu un ofiţer 
procedeul revoltător de a se trimite înaintea Ruşilor regi- 
mente din Ardeal, obosite de drum, când ar fi fost foarte 
firesc să se facă aceasta cu regimenţele austriace aflătoare 
în Galiţia. 

Pe când ofiţerul clătină din cap, neputând să răspun- 
„dă, se îndreptă spre noi o bătrână înaltă, slabă, aprinsă la 
faţă de căldură și osteneală, cu desagii pestriţi pe umăr ,cu 
colțurile năframei negre date peste cap. Şi, cum înaintă, 
sfioasă, rugătoare, buzele îi tremurau, şi în ochii îmbrobo- 

diți de lacrimi aveă ceva din oţelul, care avea să-l întrunte 
şi să-l semene, acolo departe, pe pământ străin, copilul ci 
drag. Singurul ei copil şi singurul sprijin al unci bătrânețe 
obidite. Işi făceă loc prin mulţimea înghesuită, să pătrundă 
până la masa cu lista vestiloare de jale. 

— la vezi, domnule, Savu lon nu e acolo? | 

N apucă să rostească bine vorbele, şi gardianul, care 
ieşisc dintr'un birou învecinat, o luă de subsuori şi o îm- 
brânci'n peretele din tață, conjurătură căracteristică aces- 
tor brutale sentinele ale maghiarisinului. 

— Nwmpinge, domnule, vreau să văd de copilul meu, 
de Savu Lon, ca plecat acu două săptămâni la bătaie... 
Savu lon, să văd nu-i pe listă. E al meu, e copilul meu... 

„Drept orice răspuns, gardianul îmbrânci pe scări pe 
bătrână cu aceste cuvinte: 

—— Dake murit, du-che, face altu... Azt a magas uriste- 
net az olăhnak! 

A trebuit să iintervie ofițerul în chip drastic, ca să po- 
tolească pe reprezentantul autorităței şi să poată arătă bă- 
trânei lista, să vadă că Savu lon al ei nu cră printre cei 
căzuți. 

Şi în timp ce mama lui bătrână şi cu focul.durerei în. 
suflet era îmbrâhcită şi batjocorită de civilizatul vlăstar 
“al elementului alcătuitor de stat, acolo departe, pe câmpul 
de sânge și lacrimi al Galiției, Savu lon era purtat în ploaia 
de gloanţe a dușmanului, mințit că chiar de ar muri, statul 
unguresc se: va îngriji de bătrânețţele măicuţei lui iubite, 
minţit că, străbătând rândurile Ruşilor, se va întâlni cu 
fraţii lui Curcani şi vor întinde acolo pe pământ strein 
hora strămoşească. 

Acum citesc că el a fost decorat. Probabil; dat fiind 
acest fapt, autorităţile militare vor îi întins şi o brumă de 
ajutor bătrânei lui mame. Dar cine-i va alina durerea ce i-a 
sângerat inima, când bruta dela prefeelura din Bruşov a, 
îmbrâncit-o, zicându-i: 

— Dake murit, du-che, face altu? 

Cine-i va şterge ei acea insultă, cine îi va alina ci acea 
usturătoare rană? Mă întreb acum, când citesc că fiul ci a 
fost decorat pentru vitejie. |. U. Soricu. 

CÂNTECE POPULARE DIN RĂZBOIU 


Pe dealul Feleacului Că de vii ni i-a ngropat 
Zese umbra Iancului Înnălțatul înpărat, 
Și Jeleşte şi se plânge  * Răsplăti-i-ar Dumnezeu 


Că Ardealu-i plin de sânge Numai după gândul meu... 


Și nu-i Sânge păgânesc, 


Dar e sânge românesc Murăş, Murăş apă hnă 
De feciori nevinovați Mor feciorii fără vină, 
Drept în inimă mpuşcați. Nu de glont dela duşmani, 
Pela Blaj, peste morminte Ci de glonț de căpitani, 
- Zese umbra lui Axinte Și de tisturi ungurești 
Și suspină năbuşit, Si de căpitani nemţeşti. 
Că Ardeahu-i tot cernit. Curge Murăşul în jos, 
Nu-i cernit de uuori grei, Ni Sa dus ce-a fost Jrumos, 
Ci de lacrimi de femei Ni s'a dus ce ne-a fost drag, 
Și de lacrimi de măicuțe L-a ucis neamțul subt steag. 
Și de jale de drăguțe. | L-a ucis, mânca-l-ar focul 
Ca'nverzit frunza pe Jagi Cum ne-a mâncat el norocul... 


Și mau mai venit cei dragi, 








ITALIENII ŞI ARDEALUL 


Simpatiile poporului italian pentru România sunt cu- 
nosculc. Cu atât mai puţin sc ştie însă, că aceste simpatii 
nu Sau oprit la graniţele nedrepte ale Regatului, ci sau res- 
îrânt, din belşug, şi asupra Românilor din Ardeal. 

Pe timpul Memorandului, cauză Românilor de din- 
colo nicăieri n'a trezit un interes mai viu, ca în Italia. Sufe- 
rinţele noastre nicăieri nau fost mai adânc înţelese. In- 
treaga presă italiană sa ridicat atunci întrun singur glas; 
de protestare împotriva asupririi ungurești, arătînd totodată 
şi dreptatea luptelor noastre. Studenţii dela Universitățile 
italiene au ţinut întruniri din cari ni mau trimis cele mai 
calde cuvinte de îmbărbătare şi mângâiere. In Camera 
din Roma sa prezentat o moţiune de solidarizare cu popo- 
rul românesc din Ungaria, iscălită de toate porlidele din 

opoziţie,—ca o înaltă dovadă de pretenia pe care o nutria, - 


pentru noi, Italia întreagă, desinteresată şi nobilă. 

Să nu se crează însă, că aceste manifestații spontane 
de simpatie au fost cazuri izolate. Poporul italian ne-a do- 
"vedit, statornic, aceleaşi sentimente, dela începutul luptelor 
noastre naţionale şi ele nu s'au desminţit niciodată. Lăsăm 
să urmeze aici un docunient necunoscut, prin care se arată, 
în toată curăţenia lui, acel cald sentiment de îrăţie, care ni 
Sa împărtășit de către Italieni, încă din vremuri înde-, 
părtate. IE 

Anume, la 1867 înflăcăratul naționalist Ilie Măcelariu, 
mai târziu preşedinte al partidului naţional român din 
Ungaria, rostiă, în dieta din Pesta, o cuvântare în limba 
românească, prin care se cerea autonomia Transilvaniei. 
Imdrăzneala lui Măcelariu a stârnit o furtună de protes- 
tare printre deputaţii Unguri, şi cuvântarea lui—prima şi 
ultima cuvântare care a răsunat în limba românească de 
la tribuna Camerei ungare—a fost suprimată cu forţa, 
înainte de a putea fi rostită întreagă. Din acest prilej, ma- 
rele filo-român Vegezii Ruscalla, deputat în camera ita- 
liamă, împreună cu alți 35 de depulaţi italieni, i-au adresat 
lui lie Măcelariu această scrisoare, pe care o reprodur 
cem: întocmai, după traducerea în care ni sa păstrat: 


Torino, 12 Aprilie, 1867. 


D-lui Elia Macelariu, român transilvan, 
deputat în Dieta dela Pesta. 


Inimoasa apărare ce ai făcut la dieta Ungariei drep- 
urilor Românilor dependenţi de coroana Austriei, spre a 
se bucura de autonomia lor națională, a escitat admirarea 
liberalilor italieni, cari văd în d-ta un adevărat fiu al Ro- 
mei, un demn frate al locuitorilor din Istria și renta, cari 
și ei vor a se bucura de naționalitatea lor. 

La poalele Carpaţilor, ca şi la poalele Alpilor retici 
și norici, cauza este aceeași: Sfânta cauză a naționalității, 
In momentul când Germania se constitue, când Italia 
voiește a se completa, nobilele d-tale cuvinte dobândesc un 
răsunet în toate inimile. 

Italia, care este mama patriei a Românilor, Italia tre- 

sare de bucurie, cugetând, că se apropie ziua când dogma 
naționalității va fi baza adevăratului drept al ginţilor, în 
„toc de principiul dinastic.—și noi subsemnaţii, în numele 
mai .multora din compatrioții noștri, îți prezentăm, d-le, 
felicitările noastre, că ai susținut drepturile unei națiuni 
surori contra călcărilor altei națiuni, care n'a învăţat nimic 
din nefericirile.ce a îndurat, şi a rămas oarbă în fața spi- 
ritului etnic ce să desvoltă, să propagă și nu poale decât a 
triumfa într'un timp ce nu va fi prea lung. 

Onoare, de una sută, de una mie de ori onoare fie! Li- 


beralii italieni te admiră și te salută ! 
Vegezzi Ruscalla şi alte 35 semnături. 


Citind aceste rânduri, ne amintim de cuvintele ironice 
cari au răsunat după demisiunea guvernului Salandra, 
prin aproape toate ziarele noastre, la adresa acestui neam 
de—Miachiavelli, cari se pregătiau „să ne trădeze“, şi cari 
după câteva zile aveau să se avânte totuşi într'un războiu 

dim cele mai drepte, împotriva opresorilor tuturor neamu- 
rilor. Machiavelli, ei ? Şi mai ales, noi să le aruncăm a- 
ceastă insultă ? Frumoasă răsplată pentru o prietenie sin- 
ceră şi statornică, pentru sprijinul desinteresat, pe care 
ni-Vau dat totdeauna, cu sfatul şi cu fapta, şi pentru exem- 
plul de solidaritate naţională, de hotărâre şi de jertfă, pe 
care ni-l oferă acum, şi pe care noi nu știm să-l urmăm... 

Cronicar. 


UN ARDELEAN DESPRE CHESTIUNEA ȚĂRĂNEASCĂ DIN ROMÂNIA 


Vizitatorii ardeleni ai expoziţiei naţionale din anu! 1906 au dus 
cu ei, pe lângă atâtea impresii neuitate de înălțare şi nădejde, și a 
amintir> dureroasă. Pretutindeni ei s'au întrebat: unde-i ţăranul ro- 
mân? Cu ochiul lor, deprins a cerceta şi aceeace e supt suprafaţa 
strălucitoare a lucrurilor, ei au văzut că ţăranul român lipsește dela 
marea sărbătoare naţională şi că sufletul lui e departe de a participa 
la bucuria târgoveţilor. De atunci noi ardelenii am păstrat în fundul 
sufletului nostru o perpetuă grije şi îndoială: suferința ţăranului 
din Hegat. 

Dir această stare sufletească a ieşit și cartea unui ardelean des- 
pre chestiunea țărănească: „Problemele noastre social-agrare“ de Mi- 
hai Șerban. Cartea aceasta, destinată mi-se pare ca să fie o teză 
de doctorat, a luat în realitate caracterul unci lucrări științifice, foarte 

serioasă, metodică şi pătrunzătoare despre marea problemă vitală 
a neamului întreg. Analiza profundă, ordonală, şi clară se împere- 
chează într'însa în mod fericit cu sinteza largă şi cuprinzătoare. Se 
cercetează amănunţit distribuţia proprietăţii rurale. Amintim. din acest 
capitol cifrele cari ax trebui să facă parte din capitalul de cunoștinţi 
al fiecărui intelectual: 95.35% din proprietari stăpânese 40.20%/, 0.43%/ 
stăpânesc 48.69%/, din suprafaţa solului rural. Intre aceste două extreme 
atât de monstruoase se află strivită şi anemică proprietatea mijlocie 
(10—100 ha.) cu 3.96%/, din proprietari cu 11.02 din totalitatea su- 
prafeţei. i 
Ş Cu toate acestea d. Şerban nu săvârşeşte greşeala de a reduce 
chestiunea ţărănească la o. simplă chestiune de proprietate. Acesta e 
poate meritul principal al lucrării sale. Deşi partizan al expropierii, 
dânsul arată că, numai prin ea, chestiunea agrară ar îi departe de 
a fi rezolvită. D-sa analizează cusurile modului de exploatare de azi 
a pământului, atât de muncit şi la marea 'proprietate, arată lipsa, 
de capital, material şi moral, lipsa de vite, dependenţa şi lipsa de 
educaţiune socială şi economică a ţăranului şi a ţărinei, enorma 
pierderea de timp neexploatat a puterilor de muncă, neglijarea in- 
dustriei casnice ca un însemnat izvor de câștig peniru ţăran etc. 
Intâlnim adesea cifre de!o izbitoare noutate pentru profani. Economia 
rurală a ţării pierde de pildă pe fiecare-an o valoare de o sută 
cincizeci de milioane de lei din cauza! neînfrebuințărei gunoiului, și 
alte două sule de milione prin prea marea evaporare a umezelei pă- 
mântului şi strecurarea apelor meteorice în subsol, alte şaizeci de 
milione de' lei reprezintă valoarea nutreţului neutilizat. Deci total 
o pierdere de 400.000.000 de lei! - 

Nu putem să războim în mod amănunțit asupra închierilor 
d-lui Şerban. Relevăm—însă—una din ele mai ales. Intre „reformele 
agrare“ ce cu. drept cuvânt propune d-sa e şi aceea, în aparență pur 
politică, a sufragiului universal, egal şi secrel. 

Faţă de multele rele de ordin social şi moral reforma moravu- 
rilor şi reforma politică vor fi, şi după noi, poate începutul cel mai 
serios pentru dezlegarea chestiunii ţărăneşti. 

Indrăzneala și francheța cu care d. Şerban abordează şi aceasta 
lature a. chestiunii, fără a cădea în exagerările socialiste ale d-lui 
Gherea, sunt cea mai bună dovadă de bunul simţ cumpătat şi totuşi 
curajos al acestui ardelean care aduce o foarte prețioasă contribuţie 
la cunoaşterea şi dezlegarea chestiunii țărănești din România. Dacă, 
în războiul ce va veni cu siguranţă, țăranul român va dezrobi naţio- 
nalicește pe românii din Ardeal, aceştia intraţi în Marea Românie 
vor avea, la rândul lor, datoria să dezrobească, economiceşte şi poli- 
ticeşte pe liberatorii lor. Va îi cea mai frumoasă și firească luplă 
de recunoştinţă. Cartea d-lui Şerban pare a fi începutul acestei mari 
opere care trebuie întâi studiată şi chibzuită înainte de a îi legiferată 
și realizată. 

Gh. 





ce Pasa EE 

PATRIOTISM ŞI NEGUSTORIE 


Reproducem dintrun ziar unguresc din Budapesta 
următoarele rânduri publicate la 17 Maiu, cu prilejul celui 
de al doilea împrumut de războiu al Ungariei. Cele ce se 
"spun în acest articol sunt numai o parte a marilor decepții 
pe cari le-a avut Ungaria cu cetăţenii săi sfreins, pe cari i-a 
primit şi îmbrățișat cu atâta căldură. Elementul strein, ve- 
nit în ţară numai ca să se îmbogăţească, care şi-a cerut în- 
cetățenirea şi şita magherizat numele nu din dragoste pen- 
tru ţara sa adoptivă, ci din speculă, ca să-și neteziască ca- 
lea îmbogăţirii—acum când se cer jerife, acum când se 
face apel la dragostea de țară, rămâne deoparte şi-şi ur- 
mează înainte meseria de a speculă... 

lată ce spune ziarul unguresc despre aceşti „patrioţi“ 
unguri : „Dela isbucenirea răsboiului încoace, observăm cu 
multă durere fenomenul trist că anumiţi oameni cari în 
aces războiu nu riscă nimic, ci dimpotrivă câştigă sute de 
mii şi chiar milioane, sau nu-și fac datoria faţă de țară, sau 
nu şi-o fac în măsura în care am avea dreptul să aşteptăm 
să și-o facă. S'a constatat şi la locurile competente se ţine 
seama cine sunt ceice s'au sustras şi mai încearcă să se sus- 
tragă dela împlinirea datoriilor lor. Se ştiu şi cu numele 
cei cari au furnizat armatelor cereale, articole de consum și ” 
industriale şi alte multe articole, au câștigat bani grei, sau 
îmbogăţit, iar când slaiul le cere împrumut, tac şi nu se 
prezintă. . i 

Aceștia sunt oameni cari sub prretextul că 'sunt furni- 
zori ai armatelor au obţinut scutirea dela serviciul militar 
şi a copiilor lor şi astfel nu numai că nu aduc nici cea mui 
mică jerttă de sânge, dar nici materialicește nu sprijinesc 
națiunea în marile ei lupte sfinte. Se ştiu bine numele a- 
cestor oameni şi va sosi odată ziua ca să se încheie soco- 
telile şi cu ei. După războiu vor fi întrebaţi şi aceşti oameni 
egoiști unde au lost când națiunea le-a cerut sprijinul bă- 
nesc şi disprețul răsbunător al societății şi al naţiunii îi va 
scoate pentru totdeauna din orice societate cinstită“. 

Şi e vorba de ţara lor, numai a lor... ă I. G. 

CRONICI 


Politică. 





Pro Italia. Comunitatea nu numai de origine, ci și de interese 
„politice şi economice, care există între Italia şi România sa mani- 
festat în mod grandios Dumineca trecută, când aproape 50.000 de 
Români, reprezintanţi ai tuturor păturilor sociale, au exprimat reprezin- 
tantului din Bucureşti al Regatului Italiei simpatiile poporului ro- 
mânesc de pretutindeni. 

“Războiul Italiei este un războiu pe care îl aplaudăm din suflet, 
așteptând ziua, sperăm .apropiată, ca să-l putem seconda şi cu ar- 
mele noastre. i 


On s'amuse. Străzile capitalei noastre au devenit de câtva timp 
de un interes cu totul captivant. 

In faţa unui club stau chipuri neobişnuite pentru calea Victoriei 
în aşteptarea apariției victorioase sau învinse căreia să i se poată 
striga „ura“ sau „ho“. In fața unei săli de întrunire s'au concentrat 
forţele de rezervă. Huiduieli, chiuituri, amenințări, revolvere, înjură- 
turi, urale, tocmai ca la cuibul cu Barză. Şi încă nu a fost decretată 
mobilizarea generală. E numai un „congres“. In sală e nu numai tot 
aşa ca afară, ci înjurăturile sunt și mai violente. Lupta sa purtat 
mai multe ceasuri, cu succese parţiale de ambele părţi, insă tară um 
succes definitiv. 

Ce și cine îi scoate pe arenă pe muritorii aceştia atât de scumpi 
vederii noastre zilnice? Lupta pentru Domnie şi inlriga pentru stă- 
pânirc pe lângă Domnie s'au terminat de mult, însă sângele strămo- 
şilor secolului al XVIII-lea nu le dă pace. El a născocit în viaţa 
constituțională pe Șeful de partid. Pe regele fără coroană și cu tron; 
în sala clubului. Şi atunci lupta a fost şi ea strămutată în partid: 
răsturnarea şi ridicarea în tron e prima şi aprinsa preocupare chiar 
atunci când toţi aşteptăm o zi, care trebuie să fie pentru toți ziua 
cea mare de mâine. Ce amintiri de BIZAR şi de Fanar întunecă 
minţile în momentele acestea? 

In altă zi. Cine cântă la arme în mijlocul unei frivolităţi revol- 
tătoarc în aceste timpuri? Nu se ponte crede şi totuşi durerea noastră 
trebuie so afle: Studenţii din Bucureşti, în anul 1915, luna Mai, 
atunci când zeci de mii de oameni cad 'luptându-se, toţi în crezul 
onoarei patriei lor, atunci când mii de Români cad în lupte în. 
speranța unui alt răsărit, studenţii universității din Bucureşti au avut, 
Bălaie de flori. Nici un scop nu poate ierta asemenea manifestări, 
căci altc mijloace se pot găsi totdeauna. 

Şi acum o întrebare: Unde e urma şi rezultatul muncii reale 
pentru o pregătire de răsboiu, a studenților şi studentelor noastre. 
Nu vorbele ci faptele. 

Przemysl. Ruinele celei mai puternice cetăţi a Austro-Ungariei, 
împresurate de Huşi, despresurată. de Austro-Ungari, pe urmă din 
nou împresurată şi cucerite de Ruși,—azi au ajuns iarăşi în stăpâ- 
nirea armatelor austro-ungare. 

i “Războiul mondial a adus multe surprinderi chiar şi pentru ceica 
“erau socotiți între cei mai buni „cunoscători“ ai popoarelor și ţărilor 
din Europa şi a puterii lor militare. Intre aceste surprinderi, cu si- 
guranță. nu cea mai mică a fost demoralizarea armatelor: austro-un- 
_gare îndată după primele ciocniri cu armatele ruseşti şi, a doua 
“surprindere forța militară a Rusiei. 
) Seria suprinderilor nu s'a sfârşit însă. lată, azi îi vedem pe Huşi, 
cari în câteva luni, după lungi și grele lupte ajunseseră, victorioși, 
până aproape de Cracovia şi până pe piscurile Carpaţilor galiţieni,— 
strâmtoraţi până dincolo de San, bătuţi la Przemysl şi respinşi până 
pe rontul pe care îl ocupau în primele zile ale lui Septembrie. 

In Przemysl au intrat, însă, ca cele dintâi: trupe— trupele cari 
au cucerit forturile, unul după celălalt, au intrat Bavarezii şi numai 
după ei Austro-Ungarii puşi însă şi ci sub; comanda unui general 
german. 

Respingerea Hușilor şi recucerirea ruinelor dela Przemysl de 
către trupe germane sunt donă momente foarte semnificative. Ele ne 
spun că Austro-Ungaria este o ţară în deplină disoluție fără drepturi 
la o lexistență mai departe; că Nusia, cu toate milioanele ei nenumărate 
de oameni, nu este o primejdie azi şi încă multă vreme şi ne spune 
înainte de toate, că azi numai o singură primejdie există: primejdia 
militarismului german. i 

Impotriva lui trebue să se alieze toţi ceice doresc pacea şi pro- 
gresul național, împotriva lui trebuie 'să intre în acţiune. şi statele 
cari azi mai stau neutre. Nu ca să asigure victoria duşmanilor Ger- 
maniei, căci această victorie este asigurată cu toate succesele austro- 
germane din Galiţia, ci să :contribue la scurtarea celui mai sângeros 
şi mai brutal răsboiu ce-a fost cândva şi să rescumpere, prin jertie 
proprii, teritoriile de a căror soartă depinde și soarta viitoare a 
statului român. 


Cei din urmă vor îi cei dintâi... Marele poet și,romancier al 
Italiei, D'Anunzio sa înșirat cel dintâi între marea mulțime a patri- 
oților italieni cari au simzit că a sosit pentru ţara lor ora să aducă 
suprema jertfă. In articole şi discursuri, IDAnunzio a căutat să con- 
vingă şi pe cei şovăitori că înfăptuirea unui ideal nu se poate obţine 
prin tratate, ci numai prin jertfe. Şi a reușit. Ovaţiile furtunoase cari 
i s'au făcut la intrarea sa în parlament, la 7 Maiu, onorurile de cari 
s'a împărtășit la inaugurarea monumentului celor 1000 dela Quarto 
au dovedi: că poetul a simţit mai bine ce se petrece în suflete decât 
au putut să simtă politicianii plini de calcule şi diplomațenie. Dar 





196 TRIBUNA 


! 


poetul a presimţit și ceeace se va întâmpla în sufletele celor cari 
înainte de declararea de războiu făceau toate sforțările ca să împiedice 
abandonarea neutralității. 

La Quarto, D'Anunzio îşi încheia, la 22 Aprilie, discursul cu pro- 
feticele cuvinte: „Fericiţi ceice, strigând eri împotriva evenimentului, 
vor primi în tăcere suprema necesitate şi nu vor mai voi să fie cei 
din urmă, ci cei dintâi...“ 

Azi, telegramele din Roma ne anunţă că Giolifii, cel mai mare 
adversar al intervențiunii, părăsind, după votul Camerei italiene, Roma, 
a zis unui amic al său: „Păcat că nu mai sunt de 40 de ani. Aș lua 
şi eu pușca!“ 

DW'Anunzio a avul dreplate. Azi Iialia întreagă cere acelaș lucru: 
întregirea sa națională. 


Mişcarea culturală. 





Un poet fără noroc. Na avut noroc simpalicul poet al cântecului 
„La Arme“ nici după moarte. Au trecut aproape doi ani de când; 
în preajma mobilizării din 1913, şi-a închis ochii pentru vecie,—şi 
apelul adresat miilor de cititori ai ziarelor şi revistelor să contribuie 
la adunarea unui fond pentru ridicarea unui monument în memoria 
lui ma putul să scoaţă din pungile cilitorilor nici 10.000 de lei. 

Acum de curând sau organizat în Parcul Carol o serie de 
serbări pentru a spori cu venilul lor fondul. In prima Duminccă 
vremea rea a împiedicat ţinerea serbărilor, şi până în Dumineca ury! 
mătoare publicul şi-a uitat de serbări, cum şi-a uitat şi de /osif,— 
şi serbările do 3 zile au dat un rezaltalt de 1152 de lei... 

Nici măcar atâta cât costă o neînsemnată parte a florilor risi-.: 
pite ls bătăile cu flori... 


Tincrimea română. Concursurile şi premiile dela Tinerimea ro- 
mână sunt una din rarele contribuţii ale societăţii noastre pentru 
emularea și sprijinirea învățământului nostru. In ţara noastră unde 
numai Statul trebuie să aibă grijă de toate, Tinerimea română tace 
un act de mare valoare morală .și educativă, urmărită statornic ani 
mulţi. . 

E IE 

Din cauze tehnice No. 9 și 10 au apărut cu ourccare întârziere, 
Reuşind să înlăturăm toate piedicile, asigurăm pe cititorii revistei 
noastre, că pe viitor vom apărea la timp, și într'o formă mai poiri- 
vilă cu intențiile noastre şi cu aşteptările cititorilor. 

